**Iris na Scoile: Nótaí an Mhúinteora**

|  |  |
| --- | --- |
| Leibhéal | An Teastas Sóisearach – Bunúsach |
| Spriocanna | Cumas tuisceana, scríbhneoireachta, léitheoireachta agus labhartha na ndaltaí a fhorbairt sa réimse saoil – saol sóisialta / imeachtaí sóisialta |
| Stór focal | Imeachtaí sóisialta |

|  |
| --- |
| Straitéisí Múinteoireachta Molta |

Tá na ceachtanna bunaithe ar shliocht a scríobh dalta d’iris na scoile i bPobalscoil Chorca Dhuibhne. Is teasc gearr é atá scríofa ar bhealach simplí.

Tá na ceachtanna oiriúnach do rang a bhfuil caighdeán íseal Gaeilge acu don Teastas Sóisearach, ach is féidir leat iad a láimhseáil ar bhealach a oireann don rang atá agat féin.

**Réamhobair 1**

* Léigh a bhfuil ar an sleamhnán leis na foghlaimeoirí le bheith cinnte go dtuigeann siad gach rud agus ansin lig dóibh an cleachtadh a dhéanamh leo féin.
* Abair leo buille faoi thuairim a thabhairt mura bhfuil na freagraí ar eolas acu.
* Iarr ar gach beirt a gcuid freagraí a chur i gcomparáid le chéile.
* Pléigh na freagraí leis an rang ar fad.



**Léamh**

* Léigh an t-alt leis an rang ar fad.
* Téigh siar ar aon deacracht fuaime nó tuisceana a bheadh acu.
* Iarr ar dhalta éagsúla cuid den léitheoireacht a dhéanamh amach os ard.

**Iarphlé 1**

* Iarr ar gach beirt an obair a dhéanamh le chéile.
* Pléigh na ceisteanna leis an rang ar fad agus na leaganacha malartacha a bheidh acu.

**Iarphlé 2**

* Tabhair deis do na daltaí smaoineamh ar na saghsanna rannóg a bheadh in Iris Scoile (e.g. rannóg spóirt, rannóg imeachtaí scoile, agallaimh le daltaí agus múinteoirí, rannóg litríochta etc).
* Pléigh a gcuid smaointe leis an rang ar fad maidir leis na saghas alt ba mhaith leo a chur san áireamh in Iris Scoile.

****

**Scríobh**

* Mínigh do na foghlaimeoirí go mbeidh siad ag scríobh cúpla alt ar a rogha féin de na topaicí ar an sleamhnán (e.g. dráma a chonaic siad, cluiche spóirt ar ghlac siad páirt ann nó a chonaic siad, turas a thóg siad, gné ar bith dá saol sóisialta agus araile).
* Abair leo abairtí gearra, simplí a scríobh agus aird faoi leith a dhíriú ar an litriú.
* Abair le cúpla dalta an méid a bheidh scríofa acu a léamh amach duit.